ප්‍රෙග්නට් ගවුමකුත් ඇදලා බඩකුත් උස්සන් මගෙ ක්ලාස් එකට ඇවිත්  ඔයා මට ලැජ්ජ කරා.
දන්නවද. යාලුවො මට කියපු දේවල්.. මට හිනවෙුණ හැටි..
සෘතු මේ කියන්නෙ නම මස් පිරැණ කුසක් දරා සිටින  කෙල්ලගෙ  අම්මට..
මැණික මං ආවෙ අද පේරන්ස් මීට්න් එකක් කියලා හිරැණිගෙ  අම්මා කියපු නිසා..
නැතුව මගෙ රත්තරංට ලැජ්ජ කරන්න හිතාගෙන නෙවෙයි..
මි⁣නාලි කියන්නෙ ඇගේ සැමියා වුණ අසංග ද ඇය අසලට පැමිණෙද්දි..
ඔව්..පේරන්ස් මීටින් එකක් තිබුණා තමයි.. ඒත් මට ඔයාට එන්න කියන්න කිසිම උවමනාවක් තිබුණෙ නෑ.. 
මං ඔයාව මගෙ කවුරැ කියන්නද.. ආ.. 
මට දැන් අවුරුදු දහ අටක්.. මතකද දහ අටක් කියලා..
කසාද බදින වයසෙ දුවෙක් ඉන්න අම්මා කෙනෙක්ට ආයෙත්  බබෙක් ලැබෙන්න යනවා.. 
ඒකත් ඔයාගෙ මහලොකු හොර මිනිහගෙන්.. 
එහෙම ඔයාටද මේ බඩේ ඉන්න කරැමෙත් උස්සගෙන හොර මිනිහගෙ අතේ එල්ලිලා මගෙ ක්ලාස් එකට එන්න කියන්නෙ..
සෘ....තු....
මිනාලිගෙ අත කෙල්ලගෙ කම්මුලට ළං වෙද්දිමයි අසංග මිනාලිගෙ අත අල්ල ගත්තෙ..
ඇයි නැවැත්තුවෙ.. ගහන්න මට..ගහන්න.. තමුන්ලා දෙන්නා මගෙ තාත්තවත් මගෙන් ඈත් කරා 
සෘතු තරප්පු පෙල නැගලා යන්නෙ අසංගටත් රවාගෙනමයි..
මිනාලි කුස මත අතක් තියාගෙන සෝෆාවෙන් වඩා වුනේ තමා සමීපයේ සිටගෙන සිටි අසංගගේ කුස මත තම හිස රදවා ගනිමින්..
මේ මං දහදුක් විදලා හදපු දරැවා අසංග.. 
අද මට මෙච්චර පහත් විදිහට කතා කරන්නෙ ලෝකෙන්ම අපවාද අහගෙන එයාව මේ ලෝකෙට ගෙනාව එකටද..
ඒකද මං කරපු වරද
මිනාලි හඩා වැටෙන්නෙ හැමදාමත් වගේ  තමාව ප්‍රතික්ෂේප කරනා සෘතුගෙ වචන දරාගන්න බැරිව..
මිනා..  අඩන්න එපා..ඒක ඔයා මේ ඉන්න තත්වෙට හොද නෑ.. අපි සෘතුට කාලය දෙමු මිනා.. අළුත් අමුත්තා එක්ක එයා වෙනස් වේවි..මට ඒක හොදටම විශ්වාසයි.
කවදත් නිවුන චරිතයක් වුණ අසංග කියන්නෙ තම බිරිදගේ හිස පිරිමදින ගමන්..
මීට අවුරුදු දහ අටකට කලින් සෘතු මිනාලිගෙ කුසට එන්නේ අවුරුදු තුනක ප්‍රේමයක සිහිවටනයක් ලෙසින්..
යන්තමින් අවුරුදු පහළොව සම්පූර්ණ වෙද්දිම මිනාලි ගැබිනියක් වෙන්නෙ ගැහැනියක් සතු සියලු වටිනාකම් නීතියෙන් නොබැදුනත්  විරාජ්ට බලාදෙමින්..
දින සති නොතකා මිනාලි⁣ත් විරාජ් සමග යහන් ගත වන්නේ නිදියහනකගේ  බිරිදක සතු වගකීම් නොපිරිහෙලා ඉටු කරමින්..
නොයිදුල් ගැහැණු කය දිනෙන් දින විරාජ් රසවිදින්නේ මිනාලිට බොරැ හීන ලෝක රාශියක් මවා පාමින් වුවත් තමා ගැබ් ගත් බව දැන ගත් දා පටන් ඔහු අතුරැදහන් වන්නේ විරාජ් ගැන හරි ගැටි තොරතුරක්වත් නොදන්නා මිනාලිව අන්ත අසරණ තත්වයට පත් කරමින්..
තමා පණ මෙන් ආරක්ෂා කළ දියණිය පහලොස්වන වියෙන්  පියෙකු නැති දරැවෙකු ලැබීමට යන වග දැන ගත් මිනාලිගේ පියා ඇයට නිවසින් පන්නා දමන්නේ ඇගේ මවගේ විලාපය මැද වුවත් මිනාලි වෙනුවෙන් වචනයක්වත් කතා කිරිමට ඇගේ මව අපොහොසත් වන්නෙ පියාගේ පැවති තද ගති ගුණ නිසා..
ජීවිතයේ තමා සන්තක සියලු ම දෑ අහිමි කරගත්  මිනාලිට  පිහිට වන්නේ ඇගේ ප්‍රාණ සම මිතුරිය අපුර්වා හා ඇගේ මවයි..
දින සති මාස ගතවී නම මසක් පිරැණ කළ මිනාලි දියණියකට මෙලොව එළිය ලබා දුන්නේ ඇයට සෘතු ලෙස නම තබමින්..
ඔයා පුතේ මේ ග්‍රිෂ්මයක් වුණ සෘතුව වෙනස් කරලා කවදාහරි දවසක අපේ ලෝකෙට වසන්තයක් ගේන්න ඕන..
 මං හරි ආසවෙන් බලන් ඉන්නවා මැණික ඒ දවස එනකල්..
බෝල අැස් කරකවන සෘතු  දිහා බලාගෙන මිනාලි හැමදාමත් කළේ ඒ ප්‍රාර්ථනාව..
අපූර්වාගේ එකම සහෝදරයා වුනේ අසංග..
අසංගගේ හිතේ මිනාලි ගැන ආදරෙයක් තිබුනේ කෙල්ල ඉස්කෝ⁣ලෙ යන කාලෙ ඉදන්..
නමුත් විරාජ් හා මිනාලි අතර තිබුණ සම්බන්ධය දැන ගත්තට පස්සෙ අසංග තමන්ගෙ ආදරේ හිත යට හංගත්තත් පණ මෙන් ආදරේ කරපු කෙල්ල අද තමා අසලම සිටිද්දි කොල්ලට තවත් ඒ ආදරේ හිතේ හිරකරගෙන ඉන්න බැරි වුනා.
සෘතුට අවුරුදු පහක් සම්පූර්ණ වෙද්දියි අසංග දෑස් මානේ ඉන්න කෙල්ලට තමන්⁣ගෙ ආදරෙය ප්‍රකාශ කරේ..
නමුත් ප්‍රේමයෙන් ලද හැල හැප්පීම් හේතුවෙන් මිනාලි අසංගගේ ආදරය ප්‍රතික්ෂේප කරත්  සෘතුට අවුරැදු දාසයක් වෙද්දි මිනාලි අසංගගේ නීත්‍යානුකූල බිරිද බවට පත් වූයේ මෙපමණ කලක් අනුන්ගේ ලෙයකට උරැමකම් කීවද  සෘතු හා තමාට ඉදිකටුතුඩකවත් වෙනසක් නොකළ ඔහුගේ ප්‍රේමය තව දුරටත් පිළිනොගෙන සිටීමට නොහැකි වූ නිසා..
සෘතුට අවුරුදු දහ අටක් වුවද තරැණ වියෙන් අසංගගේ දරැවෙකුට මවක් වීම⁣ට මිනාලි සූදානම් වූයේ අසංගගේත් මිනාලිගේත් විවාහය නිසා පලදු වූ සෘතුගේ හදවතෙහි නූපන් දරැවා නමින් විසල් වෛරයක් ගොඩනැගෙන විටයි..
මං ඔය කරැමක්කරයට ඉපදෙන්න දෙන්නෙ නෑ..
සෘතු දෝතින්ම හිස කේ ඇද ගත්තේ හදවතෙහි රැධිර නාල පිපිරීමට තරම් තිබු කේන්තියෙන්..
ඌ මේ ගෙදරට ආවොත් අම්මායි අර මිනිහයි ඌට ආදරේ කරයි.. මට..මට..
කාත් කවුරැත් නැති අනාතයෙක් වෙන්නයි වෙන්නෙ..මට එහෙම වෙන්න බෑ..හැබැයි මං ඌව අනාතයෙක් කරනවා..
සෘතු හිතන්නේ කැඩපතෙන් පෙනෙනා තමන්ගෙ ප්‍රතිබිම්බය දෙස බලමින්..
ඔයාට ඔප්ෂන්ස් දෙකක් තියෙනවා අම්මා..
එක්කො ඕකාව මේ ගෙදරට ගේන්න බෑ.. ඌ මැරෙන්න ඕන.. නැත්න...ම්... ඔය දෙන්නම මැරෙන්න ඕන.. එතකොටයි මට සැනසීමක් හම්බවෙන්නෙ..
කෙල්ල හිතන්නේ වියරැ ලෙස සිනාසෙමින්.